'กสิกร'ติดอันดับ16 สุดยอดนายจ้างโลก
ฟอร์บส์เผยนายจ้างที่ดีที่สุด พบกสิกรติดอันดับ 16 ของโลก ด้าน ปตท.ครองที่ 190 บริษัทมหาชนที่ใหญ่สุด
13 ต.ค. 2560

ฟอร์บส์เผยนายจ้างที่ดีที่สุด พบกสิกรติดอันดับ 16 ของโลก ด้าน ปตท.ครองที่ 190 บริษัทมหาชนที่ใหญ่สุดนิตยสารฟอร์บส์ เปิดเผยดัชนีโกลบอล 2000 ประจำปี 2017 ซึ่งจัดอันดับบริษัทมหาชนขนาดใหญ่ที่สุดของโลก 2,000 อันดับ โดยในปีนี้ ฟอร์บส์ได้จัดอันดับบริษัท 500 แห่งที่เป็นนายจ้างที่ดีที่สุดในโลกอีกด้วย ซึ่งพบว่า ธนาคารกสิกรไทยติดอันดับที่ 16 ของโลก ขณะที่อันดับ 1 และ 2 เป็นของบริษัทเทคโนโลยีจากสหรัฐอย่าง อัลฟาเบธ บริษัทแม่ของกูเกิล และไมโครซอฟท์ ตามลำดับ ก่อนตามมาด้วย เจแปน เอ็กซ์เชนจ์ กรุ๊ป ผู้ให้บริการลงทุนจากญี่ปุ่นในบรรดาบริษัทไทย พบว่า เอไอเอส ผู้ให้บริการโทรคมนาคม อยู่ในอันดับที่ 30 ส่วนธนาคารกรุงเทพอยู่อันดับที่ 109 และเจริญโภคภัณฑ์อาหาร (ซีพีเอฟ) ติดอันดับ 191ทั้งนี้ ในการจัดอันดับดังกล่าว ฟอร์บส์ได้รวมมือกับสตาติสตา ผู้ให้บริการข้อมูลสถิติ โดยสอบถามพนักงาน 3.6 หมื่นคนทั่วโลก ในเรื่องความพึงพอใจต่อนายจ้างและแนวโน้มที่จะแนะนำบริษัทที่ทำอยู่ให้กับเพื่อนหรือญาติ รวมถึงให้แนะนำนายจ้างบริษัทอื่นที่ชื่นชอบด้วยขณะเดียวกัน ในการจัดอันดับ บริษัทมหาชนขนาดใหญ่ที่สุดของโลก 2,000 อันดับ พบว่า บริษัท ปตท. เป็นบริษัทมหาชนที่ใหญ่ที่สุดในไทยและติดอันดับที่ 190 ด้วยยอดขาย กำไร สินทรัพย์ และมูลค่าตลาด รวมกันทั้งหมด 1.47 แสนล้านดอลลาร์สหรัฐ (ราว 4.8 ล้านล้านบาท) ส่วนอันดับ 1 ได้แก่ ธนาคาร ไอซีบีซีจากจีน มูลค่าทั้งหมด 3.89 ล้านล้านดอลลาร์ (ราว 128 ล้านล้านบาท)